  Анжелика Тихонова корреспондент Удмуртилэн кунлыкезлы 100 ар тырмонлы Дэбес ёросын «Собери Удмуртию» пазл но «Достопримечательности Удмуртии» шудон лэсьтӥзы. Со сярысь ивортодэтъя «Удмуртия» агентстволэн корреспондентэзлы шудонъёслэн авторзы, Дэбес ёросысь кибашлыослэн юртысьтызы пулэсь чеберлыко киужъёс лэсьтонъя методист Александр Белослудцев вераз. «Собери Удмуртию» пазл элькунмылэн 25 ёросъёсызлэсь пӧрме. Шудонлэсь вань люкетъёссэ возьыны книгалы укшась пичи шыкыс лэсьтэмын. Со сяна, вӧзаз кагаз вылын буёло карта мынэ на. Нош «Достопримечательности Удмуртии» шудон «ДаУР» ӵектос улсын шараям тунсыко интыосъя пӧрмытэмын. Отчы озьы ик карта-пазл, буёло карта, тунсыко интыосын фишкаос пыро. Соос озьы ик шыкысэ люкасько. Мон котькуд ёросысь одӥг достопримечательностез басьтӥ но карта вылэ пусйи. 25 ёрос – 25 достопримечательность. Озьы ик Ижкарысь Калашниковлэсь музейзэ пусйи на. <…> Котькуд достопримечательность сярысь ӧжытак гинэ гожтэмын – ма со, кытын со Александр Белослудцев, Дэбес ёросысь кибашлыослэн юртысьтызы пулэсь чеберлыко киужъёс лэсьтонъя методистАлександр Белослудцевлэн кылъёсызъя, шудонъёс пичи нылпиослы тупалозы: шаермылэн ёросъёсыныз, соослэн интыяськеменызы, кыӵе ёросэн бускель луэменызы тодматскыны, озьы ик шудон пыр Удмуртиысь тунсыко интыос сярысь тодыны яралозы. Шудонъёсты котькуд мылкыд карись басьтыны быгатэ. Со понна Дэбес ёросысь кибашлыослэн юртазы вазиськоно. Кибашлылэн верамезъя, ты дырлы со 5-6 экземпляр лэсьтӥз. Кулэяськон луиз ке, эшшо но трос лэсьтоз, материал вань. Нялтас вераса, ужъёсыныз Ижкарысь нылпи садъёсысь визьнодасьёс но тунсыкъясько ини.  Удмуртилэн кунлыкезлы 100 ар тырмонэз пусъён улсын Яр ёросын йӧскалык дӥськутъя «Дыр удмурт луыны!» («Время быть удмуртом!») адӟытон-вожвылъяськон ялӥзы.  Тегъёс: Лулчеберет Дэбес Удмуртия кибашлыос киуж Удмуртилэнкунлыкезлы100ар 100ар  